Document ID: 31993R2090

ΚΑΝΟΝΙΣΜΟΣ (ΕΟΚ) αριθ. 2090/93 ΤΗΣ ΕΠΙΤΡΟΠΗΣ της 27ης Ιουλίου 1993 για την τροποποίηση του κανονισμού (ΕΟΚ) αριθ. 563/82 περί λεπτομερειών εφαρμογής του κανονισμού (ΕΟΚ) αριθ. 1208/81 του Συμβουλίου για τη διαπίστωση των τιμών της αγοράς των χονδρών βοοειδών βάσει της κοινοτικής κλίμακας κατατάξεως των σφαγίων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από 125/93 (2),
τον κανονισμό (ΕΟΚ) αριθ. 1208/81 του Συμβουλίου της 28ης Απριλίου 1981 για την καθιέρωση της κοινοτικής κλίμακας κατατάξεως των χονδρών βοοειδών (3), όπως τροποποιήθηκε από τον κανονισμό (ΕΟΚ) αριθ. 1026/91 (4), και ιδίως το άρθρο 2 παράγραφος 2,
Εκτιμώντας:
ότι, στο άρθρο 1 παράγραφος 3 του κανονισμού (ΕΟΚ) αριθ. 563/82 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3402/85 (6), έχουν καθοριστεί οι διορθώσεις που εφαρμόζονται στο βάρος των σφαγίων όταν η παρουσίαση αυτών διαφέρει από την παρουσίαση αναφοράς- ότι, για ορισμένες κατηγορίες παχύνσεως πρέπει να τροποποιηθούν οι διορθώσεις που αφορούν την αφαίρεση προεξεχόντων τμημάτων ώστε να συμφωνούν περισσότερο με την εφαρμοζόμενη πρακτική- ότι πρέπει να προσδιοριστούν οι λεπτομέρειες υπολογισμού των εν λόγω διορθώσεων ανάλογα με το αν είναι ταυτόσημες σε κάθε κράτος μέλος ή διαφέρουν από το ένα σφαγείο στο άλλο-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 563/82 τροποποιείται ως εξής:
1. στο άρθρο 1 προστίθεται η ακόλουθη νέα παράγραφος 4:
"4. Όταν οι διορθώσεις που αναφέρονται στην προηγούμενη παράγραφο είναι ίδιες για το σύνολοτης επικράτειας ενός κράτους μέλους, υπολογίζονται σε εθνική βάση- όταν οι εν λόγω διορθώσεις διαφέρουν από το ένα σφαγείο στο άλλο, υπολογίζονται ξεχωριστά."-
2. στο παράρτημα, οι συντελεστές διορθώσεως που προβλέπονται για την αφαίρεση προεξεχόντων τμημάτων των κατηγοριών καταστάσεως παχύνσεως 3 και 4 αντικαθίστανται αντιστοίχως από τα ποσοστά αυξήσεως + 2 και + 3.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουλίου 1993.

Labels: 12
2
17
6